Innhald

# Redigera biletobjekt

Vel Vis → Verktøylinjer → Teikning for å opna verktøylinja Teikning, viss ho ikkje er opna frå før.

Teikneobjekt kan redigerast og endrast etter når som helst. Teikneobjekt som er laga på denne måten er vektorbilete, og kan såleis skalerast utan tap av kvalitet.

Viss du vil teikna eit rektangel, kan du trykka på rektangelknappen og flytta musepeikaren til staden i dokumentet der du vil ha det eine hjørnet i rektangelet. Trykk ned museknappen og hald han nede medan du dreg til det motsette hjørnet i rektangelet. Når du slepp museknappen, vert rektangelet sett inn i dokumentet. Rektangelet er merkt, og du kan redigera eigenskapane ved hjelp av sprettoppmenyen.

- Vel sideoppsettstilen som skal brukast i dokumentet.

- Viss du ønskjer å opna eit teikneobjekt frå midten i staden for å dra det frå hjørne til hjørne, hald nede InnstillingarAlt-tasten medan du dreg ut biletet. Med nokre vindaugehandsamarar må du kanskje også halda nede meta-tasten.

- Viss du held nede Shift medan du dreg, vil dette avgrensa objekta du lagar. For eksempel får du eit kvadrat i staden for eit rektangel eller ein sirkel i staden for ein ellipse. Når du dreg eit handtak til eit gjeldande objekt medan du held nede Shift, vert forholdet mellom breidd og høgd i objektet ikkje endra.

- Skal du skalera objektet, må du først merkja det med utvalsverktøyet. Då kjem det fram åtte handtak rundt objektet. Når du dreg i eitt av de fire hjørnehandtaka, vert det motsette hjørnet halde fast på same staden medan dei tre andre hjørna kan flyttast. Når du dreg i eitt av sidehandtaka vert den motsette sida halde fast på same staden.

- For å skalera eit teikneobjekt ved hjelp av tastaturet, hald nede CmdCtrl + Tabulator fleire gongar for å utheva eitt av handtaka. Trykk så på ein av piltastane. For å skalera i mindre steg, hald nede AlternativAlt medan du brukar piltastane. Du går ut av punktredigeringsmodus ved å trykkja på Escape-tasten.

- For å flytta teikneobjekt, må du først merkja dei. Treng du å markera fleire objekt, held du nede Shift-tasten medan du klikkar. Dra objektet til den nye staden medan du held nede museknappen.

- For å flytta eit teikneobjekt ved hjelp av tastaturet, må du først merkja objektet og deretter trykkja ein piltast. Du kan flytta i mindre steg ved å halda nede AlternativAlt-tasten medan du brukar piltastane.

- For å skriva inn tekst som ein del av eit grafisk objekt, merk objektet og skriv teksten. Klikk utanfor objektet når du er ferdig. Ønskjer du seinare å redigera teksten, dobbeltklikkar du først inne i objektet.

Klikk i eit område av dokumentet som ikkje inneheld objekt for å gå tilbake til normaltilstanden etter at du har oppretta eller redigert eit teikne-objekt. Viss du ser ein teiknemarkør, må du først gå ut av teiknetilstanden ved å trykka ikonet Vel.

Liknande emne

Informasjon om dei einskilde knappane

Setja inn bilete

Setja inn bilete frå ei fil

Setja inn objekt frå galleriet

Setja inn eit innskanna bilete

Setja inn bilete frå LibreOffice Draw eller Impress

Setja inn eit Calc-diagram i eit tekstdokument